ఆర్డర్ ఆఫ్ బ్రిటిష్ ఇండియా

కుడి|thumb|240x240px| 1939 నుండి ప్రెజెంటేషన్ కేస్‌తో 1 వ తరగతి డిజైన్ ఇన్‌సిన్యా ప్రదానం చేయబడింది
**ఆర్డర్ ఆఫ్ బ్రిటిష్ ఇండియా** అనేది "సుదీర్ఘమైన, విశ్వసనీయమైన, గౌరవప్రదమైన సేవ" చేసిన వారికి ఇచ్చేందుకు ఈస్ట్ ఇండియా కంపెనీ 1837 లో స్థాపించిన మెరిట్ ఆర్డర్.  సిపాయీల తిరుగుబాటు తర్వాత కంపెనీ అధికారాలను తొలగించారు. 1859 ఈ ఆర్డర్‌ను బ్రిటిష్ పురస్కార వ్యవస్థలో చేర్చారు. 1947 తరువాత ఈ ఆర్డర్ వాడుకలో లేదు.

## శాసనం
భారతీయ సైన్యంలో వైస్రాయ్ నియమించిన అధికారులలో (అంటే స్థానిక భారతీయుడు) సుదీర్ఘమైన, విశ్వసనీయమైన, గౌరవప్రదమైన సేవ చేసిన వారి కోసం భారతదేశ వైస్రాయ్ ఆర్డర్ ఆఫ్ బ్రిటిష్ ఇండియాను ప్రదానం చేస్తారు. ఒక నిర్దిష్ట దండయాత్రలో విశిష్ట సేవలు చేసినవారికి ఈ ఆర్డర్ ప్రదానం చేయబడగా, 20 నుండి 30 సంవత్సరాల పాటు సేవ చేసిన అధికారులకు దీన్ని తరచుగా ఇచ్చేవారు

### స్థాపన
1837 ఏప్రిల్ లో మొదటిసారిగా లార్డ్ విలియం బెంటింక్ ఆదేశించినప్పుడు, ఆర్డర్ ఈస్టిండియా కంపెనీ సైనిక దళాలలో పనిచేసే భారతీయ అధికారులకు గుర్తింపును ఇచ్చేందుకు గాను దీన్ని ఉద్దేశించారు. "స్థానిక అధికారులకు" తమ ఉద్యోగాల్లో పురోగతి సీనియారిటీ ద్వారా వచ్చేది. దీంతో ఈ ప్రమోషన్లు నెమ్మదిగా వచ్చేవి. 1 వ తరగతి ఆర్డర్‌ను 100 మంది సుబేదార్‌లు, రిసల్‌దార్‌లకు (సీనియర్ భారతీయ అధికారి ర్యాంకులు) *సర్దార్ బహదూర్* బిరుదును ప్రదానం చేసేవారు. వారికి రోజుకు రెండు రూపాయల మేర జీతం పెరుగుతుంది. 2 వ తరగతికి నియామకాలు, ఏ ర్యాంకైనా ఉన్న 100 మంది భారతీయ అధికారులకు ఇచ్చేవారు. వారికి *బహదూర్* బిరుదుతో పాటు, తక్కువ వేతన పెంపు లభించేది. 1856 లో కలకత్తా రివ్యూలో ప్రచురించబడిన ఒక కథనంలో హెన్రీ లారెన్స్, ఈ ఆర్డర్ "వాస్తవంగా వృద్ధాప్య బహుమతి" గా మారిందని అభిప్రాయపడ్డాడు.

### మలి చరిత్ర
1939 సెప్టెంబరులో భారత రాష్ట్రాల దళాలు, సరిహద్దు దళాలు, మిలిటరీ పోలీసులలో పనిచేసే స్థానిక అధికారులను కూడా ఈ ఆర్డరు అర్హుల్లో చేరుస్తూ విస్తరించారు.  1944 జనవరిలో మరింతగా విస్తరిస్తూ రాయల్ ఇండియన్ నేవీ,  హాంకాంగ్‌ అండ్ సింగపూర్ రాయల్ ఆర్టిలరీల్లో పనిచేసే స్థానిక అధికారులు, భారతీయ వారెంట్ ఆఫీసర్‌లనూ చేరుస్తూ విస్తరించారు. అలాగే విదేశీ అధికారులను ఆర్డర్ గౌరవ సభ్యులుగా నియమించబడతారు. 

### స్వరూపం
ఆర్డర్‌ను రెండు తరగతులలో ప్రదానం చేసారు. రెండింటినీ రిబ్బనుతో మెడలో ధరించేవారు: మొదటి తరగతి. బ్యాడ్జిలో  వ్యాసంలో బంగారు నక్షత్రం, బంగారు కిరణాలతో కూడి ఉంటుంది. మధ్యలో ఆర్డర్ ఆఫ్ బ్రిటిష్ ఇండియా అనే పదాలు లేత నీలం ఎనామెల్ నేపథ్యంలో ఉండే సింహం బిమ్మ చుట్టూ ఉంటాయి. దాని చుట్టూ లారెల్ పుష్పగుచ్ఛము ఉంటుంది. దానిపై కిరీటం ఉంటుంది. పదాల వెనుక ఉన్న ఎనామెల్, మొదట్లో ముదురు నీలం రంగులో ఉండేది. 1939 లో దాన్ని సింహం వెనుక కనిపించే లేత నీలం రంగులోకి మార్చబడింది.  *[[సర్దార్ బహదూర్|మొదటి తరగతి గ్రహీతలు సర్దార్ బహదూర్]]* (వీరోచిత నాయకుడు) అనే బిరుదును ఉపయోగించడానికి అర్హులు. రెండవ తరగతి బ్యాడ్జి కొద్దిగా చిన్న బంగారు నక్షత్రంతో ( వ్యాసం), మొదటి తరగతి లాంటి డిజైన్ తోటే, కానీ కిరీటం లేకుండా, ముదురు నీలం సెంటర్ ఎనామెల్‌తోఉండేది. రెండవ తరగతి గ్రహీతలు *బహుదూర్* (హీరో) అనే బిరుదుకు అర్హులు. 

రెండు తరగతుల గ్రహీతలు తమ పేరు తరువాత OBI అని పెట్టుకోవచ్చు. 

తొలుత ప్రదానం చేసిన ఆర్డర్లన్నీ రెండవ తరగతిలోనే ఇచ్చారు. మొదటి తరగతి ఆర్డర్ ప్రదానాలు, అప్పటికే రెండవ తరగతి ఆర్డరు పొందిన సభ్యులకే ఇచ్చేవారు. 

రిబ్బన్ తొలుత ఆకాశ నీలం రంగులో ఉండేది. 1838 లో భారతీయ సైనికులు ఎక్కువగా తలకు రాసుకునే నూనెలో  తడిసి రిబ్బను రంగు మారుతున్నట్లు గుర్తించి దాన్ని ముదురు ఎరుపు రంగులోకి మార్చారు. 1939 సెప్టెంబరు నుండి మొదటి తరగతి రిబ్బను ముదురు ఎరుపు రిబ్బనుకు మధ్యలో రెండు సన్నని లేత నీలిరంగు గీతలను చేర్చారు. రెండవ తరగతికి రిబ్బను మధ్యలో ఒక లేత నీలం రంగు గీతను చేర్చారు. 

## గ్రహీతలు
ఆర్డర్ ఆఫ్ బ్రిటిష్ ఇండియాకు నియమించబడిన వ్యక్తుల అసంపూర్ణ జాబితా ఇది:

### మొదటి తరగతి

* సర్దార్ బహదూర్ మేజర్ జనరల్ బక్షిష్ సింగ్ OBI 1 వ తరగతి 14 జూన్ 1912 (మిలిటరీ సెక్రటరీ పాటియాలా). 
* గౌరవ కెప్టెన్ ముహమ్మద్ ఖాన్, OBI (1 వ తరగతి), 10 వ బలూచ్ రెజిమెంట్.

* సుబేదార్ మేజర్ బహదూర్ ముల్తానీ రామ్, OBI (ఫస్ట్ క్లాస్) 1920, IDSM, ఫైజాబాద్ కంటోన్మెంట్ (రాయల్ ఆర్మీ), WW1 పార్టిసిపెంట్.
* సర్దార్ బహదూర్ ఉంజూర్ తివారీ, 1 వ బెంగాల్ స్థానిక పదాతిదళం. భారత తిరుగుబాటు సమయంలో బ్రిటిష్ దళాల కోసం గూఢచర్యం చేశారు. 
* కల్నల్ రావు బహదూర్ ఠాకూర్ బాలు సింగ్ జీ ఇందర్‌పురా, OBI, IDSM (1 వ తరగతి)thumb| కల్నల్ రావు బహదూర్ బాలు సింగ్ OBI IDSM
* నవాబ్ మీర్ హషిమ్ అలీ ఖాన్, కల్నల్ హహ్సిం నవాజ్ జంగ్, OBI SB, (1 వ తరగతి 1897). 
* మొహ్రా రాజ్‌గన్ యొక్క సర్దార్ బహదూర్ లెఫ్టినెంట్ రాజా పైండా ఖాన్ OBI, 1/14 పంజాబ్ రెజిమెంట్.
* సర్దార్ బహదూర్ రాజా జియోరాజ్ సింగ్, సండ్వా, CBE, OBI, బికనీర్ స్టేట్ ఫోర్సెస్‌లో మేజర్ జనరల్, సభ్యుడు, ఎగ్జిక్యూటివ్ కౌన్సిల్, బికనీర్ స్టేట్, రాజ్‌పుతానా. 
* సర్దార్ బహదూర్ కెప్టెన్ రాజా ఫిరోజ్ ఖాన్ గోర్హా రాజ్‌గన్, OBI, ఫ్రాంటియర్ ఫోర్స్ రైఫిల్స్. 

* ఖాన్ బహదూర్ జనరల్ ఫతే నసీబ్ ఖాన్ OBI 1 వ తరగతి 17 జనవరి 1929 ( అల్వార్ స్టేట్ ఫోర్సెస్). 

* గౌరవ కెప్టెన్ సర్దార్ బహదూర్ భోలా సింగ్ గులియా, OBI (1 వ తరగతి), బద్లి, ఇండియన్ సర్వే రెజిమెంట్, హర్యానా, ఇండియా.  
* సుబదార్ మేజర్, గౌరవ కెప్టెన్ సర్దార్ బహదూర్ గఫూర్ ఖాన్ OBI, IDSM ఆలస్యంగా 4/15 పంజాబ్ రెజిమెంట్. 
* సుబేదార్ మేజర్, గౌరవ లెఫ్టినెంట్ సర్దార్ బహదూర్ పెహల్వాన్ ఖాన్ MBE, OBI, కాంస్య స్టార్ పతకం . 
* సర్దార్ బహదూర్ టికు   సింగ్ థాపా, OBI,  KPM, CM, కమాండ్‌లో 2 వ, గూర్ఖా మిలిటరీ పోలీస్.
* 'సర్దార్ బహౌదూర్' గౌరవ కెప్టెన్ భక్షి జగత్ సింగ్, OBI (1 వ తరగతి); 1857 లో 5 వ బెంగాల్ అశ్వికదళంలో చేరాడు, 'భూటాన్ యుద్ధంలో' పాల్గొన్నాడు, ఆపై ఆఫ్ఘనిస్తాన్‌లో గూఢచారిగా పనిచేశాడు, విలువైన మ్యాప్‌లు, స్కెచ్‌లను అందించాడు; 16 వ బెంగాల్ అశ్వికదళం నుండి పదవీ విరమణ.

### రెండవ తరగతి

* రిసల్దార్ నాదిర్ అలీ ఖాన్, బాంబ రాజ్‌పుత్, 9 వ హాడ్సన్ హార్స్. 
* సుబేదార్, గౌరవ కెప్టెన్ *బహదూర్* ఇనాయత్ ఉల్లా అస్మీ, OBI (2 వ తరగతి), 10 బలూచ్ రెజిమెంట్.  
* సుబేదార్-మేజర్ *బహదూర్* జగీందర్ సింగ్, OBI (2 వ తరగతి), IOM (2 వ తరగతి). 
* సుబేదార్ మేజర్, గౌరవ లెఫ్టినెంట్ రామ్ సింగ్ కైలా, బహదూర్, IOM, OBI, 15 వ లూథియానా సిక్కులు (1887-1916), 82 వ పంజాబీలు (1916–21). ఛాగ్రా కోటల్ (తీరా, NWFP, పాకిస్తాన్) వద్ద శౌర్యం కోసం IOM. 
* కమాండెంట్ సర్దార్ *బహదూర్* నారాయణ్ సింగ్ హుండల్, OBI 2 వ తరగతి, కపుర్తలా స్టేట్ ఫోర్సెస్. 
* 9 వ హాడ్సన్ హార్స్ యొక్క రిసల్దార్ మీర్ డాడ్ ఖాన్ తారిన్. 

## మూలాలు
 

వర్గం:బ్రిటిషు భారతదేశంలో పురస్కారాలు